# Bercari

Bercari (francès Berchier o Berthier) († 686) fou un majordom de palau de Nèustria que va exercir el càrrec del 686 a la seva mort el 688 en el regnat de Teodoric III.
Es va casar amb Anstruda, filla del majordom Warattó (681-684 i 685-686) i de Ansefleda. A la mort del seu sogre el 686, Ansefleda va posar tota la seva influència per fer elegir al seu gendre del que potser esperava una política moderada d'amistat amb Austràsia Però Bercari es va acostar a la política d'Ebroí i va voler sotmetre els nobles al poder central; els nobles descontents van augmentar, i alguns, com el bisbe sant Rieul de Reims es van exiliar a Austràsia. Rieul va instigar a Pipí d'Héristal a expulsar del poder a Bercari. La guerra va esclatar el 687 i Bercari fou derrotat per Pipí a la decisiva batalla de Tertry lliurada el mes de juny. Bercari encara s'oposava a la pau i per poder ajustar-la Ansefleda va fer matar el seu gendre, després del qual la pau entre Nèustria i Austràsia va ser un fet. El nou majordom fou Nordebert, un fidel de Pipí. Un diploma del seu temps datat el 30 d'octubre del 688 assenyala a Teodoric III, la reina Crodoquila i Bercari fent una donació a l'abadia de Saint-Denis.
No està aclarit si fou la vídua Anstrudis, o una filla d'aquesta i de Bercari de nom Adaltrudis la que es va casar amb Drogó de Xampanya, fill de Pipí.

## Notes

* ↑ esmentada als Annales Metenses: "Austruda filia Warattonis quondam…maioris domus derelictam Bertarii"
* ↑ Annales Metenses
* ↑ El continuador de Fredegari explica: " En aquesta època l'esmentat Warattó, majordom de palau, va morir. Tenia una esposa noble i enèrgica anomenada Ansefleda, el gendre de la qual, de nom Bercari, va agafar el càrrec de majordom de palau. Era de baixa altura i de intel·ligència dèbil, inconsistent i manipulable, que rebutjava amb força l'amistat dels francs i els seus consells".
* ↑ El continuador de Fredegari diu: "Com que (la política de Bercari) els molestava i els francs Audoram, Reol i d'altres es van separar de Bercari i es van lligar a Pipí d'Héristal per ostatges, tenint-hi relacions d'amistat, i van marxat contra Bercari i la resta dels francs"
* ↑ El continuador de Fredegari segueix: Pipí va reunir les forces armades de l'Austràsia, i es va dirigir contra el rei Teodoric i contra Bercari als que va fer la guerra. Es van trobar a Vermand al lloc anomenat Tertry i van lliurar el combat. Pipí i els seus austrasians es van imposar i Teodoric va fugir amb Bercari. Pipí, vencedor, els va perseguir i va sotmetre aquesta regió"
* ↑ Continuador de la Crònica de Fredegari: "En el temps que va seguir el mateix Bercari fou mort per fals amics cortesans a instigació de la dama Ansefleda, la seva sogre. Després d'això Pipí va rebre sota la seva protecció a Teodoric amb els seus tresors, i agafant tot al càrrec al palau, va retornar a Austràsia"}
* ↑ La principal referència és la carta de Childebertus rex Francorum datada el 14 de març del 697 "Drogus socer suos…Bercharius…coniuge sui Adaltrute" publicada a la Monumenta Germaniae Historica, Diplomatum Imperii I, Diplomata Regum Francorum, nº 70, pàgina 62, que és contemporània i la fa filla de Bercari i Anstrudis. Als Annales Metenses i a la Gesta Fontanellensium se l'anomena també com a esposa de Drogó de Xampanya fill de Pipí i Plectrudis, però el primer diu ""Austrudem filia Warattonis quondam…maioris domus derelictam Bertarii" i el segon afegeix "filia Warattonis [et] Ansfledis coniugis eius" mostrant (i provocant) confusió entre la mare i filla suposada,

## Referències

* Munumenta Germaniae Historica: SS rer Merov II, p. 171, Crònica de Fredegari(Continuador), 5
* Munumenta Germaniae Historica: Annales Mettenses 693,SS I, pàgina 321.
* Munumenta Germaniae Historica: Gesta Abbatum Fontanellensium, 8.1, SS II, pàgina 280.